**Ministru kabineta rīkojuma projekta „Par Ministru kabineta 2006.gada 6.septembra rīkojuma Nr.675 „Par nekustamā īpašuma iegādi Latvijas Republikas diplomātiskās pārstāvniecības vajadzībām Itālijas Republikā” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekta sagatavošanu iniciējusi Ārlietu ministrija, lai atzītu par spēku zaudējušu Ministru kabineta 2006.gada 6.septembra rīkojumu Nr. 675 „Par nekustamā īpašuma iegādi Latvijas Republikas diplomātiskās pārstāvniecības vajadzībām Itālijas Republikā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2006.gadā Latvijas Republikas vēstniecības Itālijas Republikā vajadzībām tika īrēts trīs istabu dzīvoklis, kas kopumā neatbilda prasībām par darbinieku un informācijas fizisko drošību. Tika pieņemts lēmums vēstniecības vajadzībām veikt nekustamā īpašuma iegādi Romā. Saskaņā ar minētā rīkojuma 4.punktu ēkas iegādes izdevumus bija plānots segt no VAS „Valsts nekustamie īpašumi” līdzekļiem, nepieciešamības gadījumā ņemot aizņēmumu kredītiestādē. Mainoties ekonomiskajai situācijai valstī, Ārlietu ministrija un VAS „Valsts nekustamie īpašumi” pieņēma lēmumu nekustamā īpašuma iegādes iespējas un variantus turpināt izvērtēt ne ātrāk kā 2013.gadā. 2011.gadā tika atrastas atbilstošas telpas, kas šobrīd tiek nomātas Latvijas vēstniecības Itālijā vajadzībām. Telpas konsulārās nodaļas vajadzībām tika pielāgotas atbilstoši Šengenas konvencijas noteiktajām drošības prasībām, rekomendācijām apmeklētāju pieņemšanai un konsula darba organizēšanai, izbūvētas drošības sistēmas. Ņemot vērā minēto, Ārlietu ministrija uzskata, ka nav lietderīgi šobrīd iegādāties īpašumu pārstāvniecības vajadzībām un līdz ar to Ministru kabineta 2006.gada 6.septembra rīkojums Nr. 675 „Par nekustamā īpašuma iegādi Latvijas Republikas diplomātiskās pārstāvniecības vajadzībām Itālijas Republikā” ir zaudējis aktualitāti un ir jāatzīst par spēku zaudējušu. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

*Anotācijas II, III, IV, V, VI un VII sadaļa – projekts šīs jomas neskar*

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

28.02.2014. 284

I.Skutāne, 67016130

Ilze.Skutane@mfa.gov.lv